Diari Oficial de la Generalitat Valenciana


Sumari del DOGV 9497, del 26-12-2022 (2022/12819)

RESOLUCIÓ de 16 de desembre de 2022, de la Presidència de la Generalitat, per la qual s'aprova l'escut del municipi del Puig de Santa Maria.
--------------------------------------------------------------------------------------------------------------------------------------------

### Dades del document

Número de DOGV
:   9497

Data del DOGV
:   26-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/12450


Data del document
:   16-12-2022

Organisme emissor
:   Presidència de la Generalitat

Tipus de document
:   Resolució

RESOLUCIÓ de 16 de desembre de 2022, de la Presidència de la Generalitat, per la qual s'aprova l'escut del municipi del Puig de Santa Maria. [2022/12096]  
El ple de l'Ajuntament del Puig de Santa Maria en la sessió ordinària de 31 de març de 2022, va adoptar l'acord per la majoria absoluta del nombre legal de membres de la corporació local, d'aprovació de la proposta de l'escut municipal, perquè el represente i simbolitze, d'acord amb la proposta realitzada en l'informe del Consell Tècnic d'Heràldica i Vexil·lologia de data 28 de maig de 2021.  
Consta acreditat en l'expedient el compliment del tràmit d'informació pública i la publicació de l'anunci en el Diari Oficial de la Generalitat Valenciana núm. 9333, de 6 de maig de 2022, i al tauler d'edictes de l'ajuntament. Durant el període d'exposició pública es va presentar una al·legació.  
Per acord del ple de data 28 de juliol de 2022, consta la resolució de l'al·legació presentada i l'aprovació definitiva de l'escut municipal de conformitat amb l'informe del Consell Tècnic d'Heràldica i Vexil·lologia de data 17 de juny de 2022.  
El Consell Tècnic d'Heràldica i Vexil·lologia, va emetre dictamen favorable, en la sessió de data 4 de novembre de 2022, a la proposta d'aprovació de l'escut municipal, i va considerar correcta la seua representació gràfica.  
El procediment s'ha tramitat d'acord amb el que estableix l'article 22 de la Llei 8/2010, de 23 de juny, de la Generalitat, de règim local de la Comunitat Valenciana, i els articles 17 i següents del Decret 72/2015, de 15 de maig, del Consell, pel qual es regulen els símbols, tractaments i honors de les entitats locals de la Comunitat Valenciana.  
  
Per això, i fent ús de les atribucions conferides per la legislació vigent, resolc:  
Aprovar l'escut del municipi del Puig de Santa Maria (València) que queda organitzat de la manera següent:  
«Escut quadrilong de punta redona. En camper d'atzur, tres monts d'or somats d'un castell del mateix metall, maçonat i aclarit de sable i surmontat d'un estel d'argent. En cap, en camper d'or, quatre pals de gules. Al timbre, corona reial oberta, segons la tradició del Regne de València».  
  
Contra aquesta resolució, que posa fi a la via administrativa, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o la publicació d'aquesta resolució en el Diari Oficial de la Generalitat Valenciana, si escau, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant el mateix òrgan que ha dictat l'acte en el termini d'un mes a comptar des de l'endemà de la notificació o la publicació d'aquesta resolució en el Diari Oficial de la Generalitat Valenciana, si escau, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
En el cas que la persona interessada siga una administració pública, no és possible interposar un recurs en via administrativa, sense perjudici de formular potestativament el requeriment previst en l'article 44 de la Llei 29/1998, de 13 de juliol, en el termini de dos mesos a comptar des de l'endemà de la notificació o publicació en el Diari Oficial de la Generalitat Valenciana, en su caso.  
Tot això sense perjudici que les persones interessades puguen exercir qualsevol altra via que estimen oportuna.  
  
València, 16 de desembre de 2022.- La secretària autonòmica de Cohesió Territorial i Polítiques contra el Despoblament. (p. d. R 17.02.2022, DOGV 21.02.2022): Elena Cebrián Calvo.